Hundertwasserhaus

A Hundertwasserhaus ye un bloque d'apartamentos d'a ciudat de Viena, Austria, construyiu partindo d'una ideya y concepto de l'artista austriaco Friedensreich Hundertwasser con l'arquitecto Joseph Krawina como co-autor. Iste molimento expresionista de Viena ye situato en o districto de Landstraße en a esquina entre as carreras Kegelgasse y Löwengasse.

Hundertwasser y l'arquitectura
Friedensreich Hundertwasser prencipió como pintor. Dende primerías d'os anyos 1950, manimenos, prencipió a enfocar a suya actividat artistica enta l'arquitectura, a escritura y a lectura de manifiestos y ensayos controvertitos en publico (por eixemplo en 1958 un Manifiesto floreixito tractando formas naturals de descomposición) En 1972, fació os primers decoratos ta o programa de televición Wünsch dir was, en os que trató de contrimostrar as suyas ideyas sobre tellatos fusionatos con o entorno natural, "árbols huespedes" que se integran con l'edificio y o "dreito de finestra" a on cada propietario puet trigar a forma de decorar a frontera arredol d'a suya finestra. En istos modelos Hundertwasser tamién desenvolicó nuevas formas d'arquitectura, como a casa "ranura de uello" u a casa "alto tozal" Hundertwasser Architecture, For a More Humane Architecture in Harmony with Nature, Cologne: Taschen, 2007, p. 70

En presentacions en universidaz y antis en asociations d'arquitectura, Hundertwasser exposó as suyas opinions arredol de l'arquitectura en harmonía entre a naturaleza y l'hombre.
En una carta escrita o 30 de noviembre de 1977 a l'alcalde de Viena, Leopold Gratz, o alavez canciller federal, Bruno Kreisky, suchirió que habría que permitir a Hundertwasser realizar as suyas ideyas en o campo de l'arquitectura permitiendo-le construyir un prochecto de casa, dimpues d'o que Leopold Gratz, en una carta d'o 15 d'aviento de 1977, invitó a Hundertwasser a creyar un edificio d'apartamentos d'alcuerdo a istas ideyas. As dos cartas apareixen publicatas en Das Hundertwasser Haus, Vienna: ÖBV and Compressverlag, 1985, pp. 160, 161)
A busqueda d'una parcela adecuata ta l'edificio tardó cuantos anyos. Como Hundertwasser no yera garra arquitecto pidió a la Ciudat de Viena que metese a un profesional a o suyo servicio t'aduyar-le a expresar as suyas ideyas en o papel. Alavez, l'arquitecto Josef Krawina fue invitato a unir-se a l'artista y aduyar-le a fer as suyas ideyas realidat.

Referencias

 Vinclos externos

  Hundertwasser Pachina web d'a casa. Fundación Hundertwasser
  www.hundertwasserhaus.info
  Galería de fotos
  www.hundertwasserhaus.at

Categoría:Molimentos de Viena